અમદાવાદ મ્યુ. કોપોર્રેશન, આરટીઓ, સ્થાનિક પોલીસ અને ટ્રાફિક પોલીસ વગેરે સાથે વિગતવાર ચર્ચા કર્યા બાદ શહેરમાં કુલ ૬પ૬ જગ્યાએ કુલ પ૦૮પ રિક્ષા પાર્ક થઈ શકે તેની વ્યવસ્થા કરવામાં આવી છે. રિક્ષા સ્ટેન્ડ માટે કોર્પોરેશન દ્વારા શહેરમાં નક્કી કરાયેલી જગ્યા પર ર૪.૬ ચોરસ કિમી બોક્સ બનાવવામાં આવ્યાં છે અને કેટલીક જગ્યાએ સ્પેશિયલ ઓટો રિક્ષા પાર્કિંગ માટે બોર્ડ પણ લગાવવામાં આવ્યાં છે. જ્યાં માત્ર રિક્ષા પાર્ક કરવામાં આવે છે. પરંતુ ટ્રાફિક અને કોર્પોરેશન દ્વારા બનાવામાં આવેલો આ પ્લાન માત્ર કાગળ પર જ રહ્યો છે. હજુ પણ રિક્ષા ચાલકો રિક્ષા સ્ટેન્ડમાં પાર્ક કરવાના બદલે રસ્તામાં રિક્ષા ઊભી રાખે છે. ઉસ્માનપુરા ચાર રસ્તા પાસે આવેલા રિક્ષા સ્ટેન્ડને કોર્પોરેશનનાં કર્મચારી દ્વારા કાળો કલર લગાવવામાં આવ્યો છે. આ મુદ્દે ટ્રાફિકના એડિશનલ પોલીસ કમિશનર હરિકૃષ્ણ પટેલે જણાવ્યું હતું કે જે રીતે મ્યુનિ. કોર્પોરેશનના સત્તાધીશોને પ્લાન બનાવીને રિક્ષા સ્ટેન્ડ કરવા માટેનું જણાવ્યું હતું. જોકે ઉસ્માનપુરામાં ખોટી જગ્યાએ સ્ટેન્ડ બની ગયુંુ હોવાના કારણે કાળો કલર લાગાવી દીધો હોવાની શક્યાતાઓ છે તેમ છતાંય અમે તપાસ કરીશું.